armvectores/hy_wikipedia_2023 huggingface dataset:
Բլիստեր

Բլիստերային փաթեթավորում կամ ուրվագծային բջջային փաթեթավորում՝ ՈՒԲՓ, տերմին է, որը վերաբերում է նախապես ձևավորած պլաստիկ փաթեթավորմանը։ Այն օգտագործվում է սպառողական ապրանքների, սննդի և դեղորայքի փաթեթավորման համար։ Բլիստեր է կոչվում այդպիսի փաթեթի եզակի նմուշը։
Բլիստերի հիմնական բաղադրիչը իրենից ներկայացնում է փաթեթավորվող ապրանքի ուրվագծի չափսով և ձևով պատրաստված բջիջը / բջիջները, որը սովորաբար ստանում են ջերմաձևավորման եղանակով։ Ետևի կողմից այն պատված է լինում նրբաթիթեղով, պլաստմասե թաղանթով կամ ստվարաթղթով։
Բլիստերային փաթեթավորումը արդյունավետ պաշտպանում է ապրանքը արտաքին ազդեցությունից, խոնավությունից, կեղտի ներթափանցումից։ Անթափանցիկ բլիստերները պաշտպանում են լույսի նկատմամբ զգայուն ապրանքները նաև ուլտրամանուշակագույն ճառագայթներից։
Արիխդան

Արիխդան, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 361 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կեյմադաս (Բաիա)

Անվան այլ կիրառումների համար տե՛ս՝ Կեյմադաս (այլ կիրառումներ)Կեյմադաս (պորտ.՝ Queimadas), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Մի մաս է կազմում Բաիա նահանգի հյուսիսարևելյան մարզը։ Մտնում է տնտեսական կարգավիճակ ունեցող Էուկլիդիս դա Կունյաի գավառի մեջ։ Բնակչությունը կազմում է 25 671 մարդ, ըստ 2006 թվականի տվյալների։ Տարածքը կազմում է 2 097,668 կմ2։ Բնակչության խտությունը՝ 12,2 մարդ/կմ²։


== Վիճակագրություն ==
Համախառն ներքին արտադրանքը կազմել է 37 282 635,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 480,35 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,613


== Ծանոթագրություններ ==
Խլեբորոբնոյե (Ցելինսկի շրջան)

Խլեբորոբնոյե (ռուս.՝ Хлеборобное), գյուղ Ռուսաստանի Ռոստովի մարզի Ցելինսկի շրջանում։ Խլեբորոբնոյե գյուղական համայնքի վարչական կենտրոնն է։
Ջգիլաթ

Ջգիլաթ (վրաց.՝ ჯგილათი), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 42 մարդ։


== Ծանոթագրություններ ==
Լուդոնկա (Կուխվի վտակ)

Անվան այլ կիրառումների համար տե՛ս՝ Լուդոնկա (այլ կիրառումներ)Լուդոնկա (ռուս.՝ Лудонка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Կուխվա գետի ձախ ափից 44 կմ հեռավորության վրա։ Գետի երկարությունը կազմում է 23 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վելիկայա, գետը ենթաավազան չունի, գետի գետային ավազանը Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000212102000028839
Կոդը ըստ հիդրոլոգիական հետազոտության (ՌԴ) — 102002883
Ավազանի կոդը — 01.03.00.002
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Անդրեևկա (քաղաքատիպ ավան, Զապորոժիեի մարզ)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), քաղաքատիպ ավան Ուկրաինայի Զապորոժիեի մարզի Բերդյանսկի շրջանում։ Հիմնադրվել է 1809 թվականին։
2011 թվականի տվյալներով Անդրեևկա քաղաքատիպ ավանում բնակվում էր 3 002 մարդ։ Բնակավայրը զբաղեցնում է 9,42 կմ² տարածք։ Բնակչության խտությունը կազմում էր 351,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մարի Մադլեն Գիմար

Մարի Մադլեն Գիմար (ֆր.՝ Marie-Madeleine Guimard, դեկտեմբերի 27, 1743(1743-12-27), Փարիզ - մայիսի 4, 1816(1816-05-04), Փարիզ), 18-րդ դարի բալետի Ֆրանսիացի արտիստ, 1762 թվականից մինչև 1789 թվականը Երաժշտության թագավորական ակադեմիայի առաջին պարուհին։


== Ստեղծագործական կյանք ==
1758 թվականին, դեռ 15 տարեկան հասակում, Գիմարն ընդունվել է «Կոմեդի ֆրանսեզ» թատրոնի կորդեբալետ։ Երեք տարի անց նա աշխատանքի է անցնում Երաժշտության թագավորական ակադեմիայում։ Այդ թատրոնը համարվում էր հին բալետային կանոնների «կողմնակից», սակայն հենց այնտեղ էր պարուհուն սպասվում առաջին մեծ հաջողությունը։ Չնայած նրան որ, Գիմարը չէր փայլում իր գեղեցկությամբ և շատ նիհար էր (ի տարբերություն 18-րդ դարի պարուհիների մեծամասնությանը), նա փառքի է արժանանում իր կատարման թեթևության, բնականության և պարզության շնորհիվ։
1768 թվականին Գիմարը, որը ճանաչվել էր որպես բեմահարթակի «աստղ», «Հռոմեական և հունական տոնակատարություններ» «Կաստորը և Պոլուկսը», «Նինետան պալատում», «Գալաթեայի քմահաճույքները» բալետ-օպերաներում կատարում էր գլխավոր դերեր։ Գիմարը համագործակցում էր նաև բալետի բարենորոգիչ Ժ. Նովերի հետ։ Գիմարը նրա հետ Շտուտգարտում բեմադրում է «Յասոն և Մեդեա» բալետը (Կրեուզայի դերը, 1763 թվական)։ Հենց այդ դերը նա կատարել է նաև 1770 թվականին, Երաժշտության թագավորական ակադեմիայում Նովերի նույն բեմադրությունում, որտեղ Գ. Վեստրիսը կրկնել է Յասոնի դերը, սակայն ըստ կոմպոզիտոր Լա Բորդայի երաժշտության։
Պարուհուն հատուկ կերպով հովանավորում էին իշխան դե Սուբիզը և ուրիշ շատ ազնվականներ. Գիմարն ուներ կուրտիզանուհու համբավ։ Այդ փաստը քննարկվել է հանրության կողմից, սակայն դա չէր խանգարում հանրությանը հիանալ Գիմարի բեմական տաղանդով։
Մարի Մադլենը ընկերական հարաբերություններ ուներ արվեստի շատ գործիչների հետ, որոնք այդ ժամանակ ապրում էին Փարիզում։ Հայտնի նկարիչ Ժան Օնորե Ֆրագոնարի հետ պարուհին ուներ ջերմ հարաբերություններ, և հենց նրա վրձնին են պատկանում Գիմարի մի քանի հայտնի դիմանկարներ։
1780-ական թվականներին Գիմարն ակտիվորեն պայքարում էր Գվադելուպեում ծնված «սևամորթ Մոցարտի»` դե Սեն-Ժորժի` Երաժշտւթյան թագավորական ակադեմիա տնօրեն նշանակվելու դեմ։ 1789 թվականին նա ամուսնանում է պարող և բալետմաստեր Ժան Էտեն Դեպրոյի (ֆր.՝ Jean-Étienne Despréaux) հետ։


== Կերպարն արվեստում ==
Գուստավ Բուլանժեի կողմից արված Գիմարի դիմանկարը, որն իր վրա կրում է նրա առաջնախաղի տարին (1762), գտնվում է Գրանդ օպերայի Պարային նախասրահի ֆրիզում, Օպերայում 17-րդ դարի վերջերից մինչև 19-րդ դարի կեսերը հանդես եկած այլ 20 հայտնի պարուհիների դիմանկարների հետ։
Պարուհու ճակատագրին է ընծայված ավստրիացի կոմպոզիտոր Կարլ Պրոխազկայի «Մադլեն Գիմար» օպերան, որը բեմադրվել է 1930 թվականին։


== Ծանոթագրություններ ==


== Գրականություն ==
Под ред. Ю. Н. Григоровича. Балет. Энциклопедия. — М., 1981.
Մ.թ.ա. 553


== Դեպքեր ==


== Ծնունդներ ==


== Մահեր ==
Մայիսի 11

Մայիսի 11, տարվա 131-րդ (նահանջ տարիներին՝ 132-րդ) օրն է։

Տարվա ավարտին մնում է 234 օր։


== Դեպքեր ==
1941՝ գերմանացիների ռմբակոծումից ամբողջովին ավերվում է Լոնդոնի Քուինսհոլ համերգասրահը
1944 - Սովետական Միությունում ընդունվում է Ղրիմից թաթարների տեղահանման որոշում
1949՝
Իսրայելը դառնում է ՄԱԿ անդամ
Սիամի թագավորության անունը դառնում է Թայլանդ
ստեղծվում է առաջին Polaroid լուսանկարչական սարքը
1991՝ շվեդական Roxette դուետի Joyride երգն ամերիկյան հիթ-շքերթում գրավում է առաջին տեղը
1996 - Էվերեստ բարձրանալիս զոհվում է ութ լեռնագնաց
2013 - Թուրքիայի Ռեյհանլը քաղաքում երկու մեքենաներում տեղադրված ռումբերի պայթյունների զոհ է դառնում 43 մարդ


== Ծնունդներ ==
1848 - Վիլհելմ Վինդելբանդ Wilhelm Windelband գերմանացի փիլիսոփա
1859 - Աուրել Ստոդոլա, սլովակ ինժեներ և ջերմատեխնիկ
1864 - Էթել Լիլիան Վոյնիչ Ethel Lilian Voynich իրլանդացի և անգլիացի գրող
1904 - Սալվադոր Դալի Salvador Dalí իսպանացի նկարիչ և գրող
1910 - Լևոն Աբրահամյան, հայ դերասան, ռեժիսոր
1914 - Հարուն Թազիեֆ Haroun Tazieff ֆրանսիացի երկրաբան, հրաբխագետ
1915 - Ֆուադ Աբդուռահմանով ադրբեջանցի քանդակագործ
1918 - Ռիչարդ Ֆեյնման ամերիկացի ֆիզիկոս
1932 - Վաչագան Խալաթյան, մանկավարժ
1937 - Գեորգի Շենգելայա, վրացի դերասան և կինոռեժիսոր
1952 - Շոհրե Աղդաշլու Shohreh Agdashlou իրանական ծագումով ամերիկացի դերասանուհի
1953 - Աուրելիո Անդրեացցոլի, իտալացի ֆուտբոլային մարզիչ
1961՝
Հենրիխ Ամիրջանյան, Արցախյան պատերազմի մասնակից
Հարմիկ Հովսեփյան, Արցախյան պատերազմի իրանահայ մասնակից
1971 - Այդի Վալիկ Aidi Vallik էստոնացի մանկագիր
1978 - Լետիցիա Կաստա Laetitia Marie Laure Casta ֆրանսիացի դերասանուհի և մոդել
1984 - Անդրես Ինիեստա իսպանացի ֆուտբոլիստ
1986՝
Լիլի Էլբակյան, թատերական ռեժիսոր
Միգել Վելոզու Miguel Veoso պորտուգալացի ֆուտբոլիստ
1986 - Աբու Դիաբի, Ֆրանսիացի ֆուտբոլիստ, կիսապաշտպան
1992 - Տիբո Կուրտուա, բելգիացի ֆուտբոլիստ, դարպասապահ


== Մահեր ==
1857 - Ֆրանսուա Էժեն Վիդոկ ֆրանսիացի հանցագործ
1898 - Գրիգոր Գաբրիելյան, նկարիչ
1981 - Բոբ Մառլի, ճամայկացի հանրաճանաչ երգիչ, երաժիշտ, ռեգգի ոճի նշանավոր կատարող (ծ. 1945)
1932 - Ֆելիքս Բոա, իսպանացի ճանապարհային ինժեներ
1943 - Սահակ Հայրապետյան, մանկավարժ
1967 - Կարո Զաքարյան,հայ կոմպոզիտոր և խմբավար
1976 - Ալվար Աալտո, ֆինն ճարտարապետ, դիզայներ (ծ. 1898):
1986 - Հովհաննես Շարամբեյան, նկարիչ
1990 - Վենեդիկտ Երոֆեև Венедикт Васильевич Ерофеев ռուս գրող
1991 - Ֆրեդերիկ Ֆեյդի Frédéric-Armand Feydit ֆրանսիացի հայագետ
1996 - Բենիկ Պետրոսյան, քանդակագործ
2001 - Դուգլաս Ադամս Douglas Adams անգլիացի գրող
2009 - Հենրիկ Իգիթյան, արվեստաբան


== Տոներ ==
Սահմանադրության օր (Լաոս)
Արմեն Աղաբաբյան (այլ կիրառումներ)

Արմեն Աղաբաբյան անունը կարող է վերաբերել հետևյալ անձանց`

Արմեն Հայրապետի Աղաբաբյան (հունիսի 15, 1925, Մարտակերտի շրջան, Արցախ - հունվարի 27, 1974, Երևան, Հայկական ԽՍՀ, ԽՍՀՄ), կաթնագործության բնագավառի հայ գիտնական։ Գյուղատնտեսական գիտությունների դոկտոր (1972), պրոֆեսոր (1972)։
Արմեն Աղաբաբյան (3 դեկտեմբերի, 1962, Ստեփանակերտ - 2 ապրիլի, 1993, Քարվաճառ), հայ ազատամարտիկ, Արցախյան ազատամարտի մասնակից։
Խոսխեր

Խոսխեր, գյուղ կամ գյուղաքաղաք Արևմտյան Հայաստանում, Բիթլիսի վիլայեթի Սղերդի գավառում, Բարվարի գավառակում։ Գտնվում էր Մոկսից 25 կմ հարավ-արևմուտք, Արևելյան Տիգրիսի ձախափնյա հովտում։


== Պատմություն ==
Հայ բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Գյուղն ավերվել է։


== Բնակչություն ==
XIX դարի վերջին ուներ 80 տուն, իսկ 1909 թվականին՝ մոտ 30 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Գուրգեն Ոսկանյան

Գուրգեն Վահանի Ոսկանյան (հունիսի 11, 1899(1899-06-11), Ազատան, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - ապրիլի 27, 1971(1971-04-27), Պենզա, ՌԽՖՍՀ, ԽՍՀՄ), Անդրկովկասում բոլշևիկյան հեղափոխական շարժումների մասնակից, խորհրդային կուսակցական և պետական աշխատող։ ԽՄԿԿ անդամ 1916 թվականից։ Սովորել է Թիֆլիսի Ներսիսյան դպրոցում, ավարտել Մոսկվայի Գ․ Պլեխանովի անվան ժողովրդական տնտեսագիտության ինստիտուտը (1928)։
Հեղափոխական գործունեության մեջ ներգրավվել է դպրոցական տարիներից։


== Աշխատանք ==
Փետրվարյան հեղափոխությունից հետո ակտիվորեն մասնակցել է աշակերտական և երիտասարդ սոցիալիստ-ինտերնացիոնալիստների միություն («Սպարտակ») կազմակերպության աշխատանքներին։ 1917 թվակականի դեկտեմբերից, Կովկասյան երկրային կոմիտեի հանձնարարությամբ, կուսակցական ընդհատակյա աշխատանք է տարել Ալեքսանդրապոլի զորամասերում, մասնակցել «Պրոլետար» թերթի և Կարմիր գվարդիայի ստեղծմանը։ 1918 թվականին մայիսից, ՌՍԴԲԿ Թիֆլիսի կոմիտեի հանձնարարությամբ, զբաղվել է «Սպարտակ» կազմակերպության վերականգնման և ամրապնդման աշխատանքով։ Եղել է Թիֆլիսի 1920 թվականի մայիսմեկյան ցույցի կազմակերպիչներից է, որի համար ձերբակալվել է և արտաքսվել Բաքու։ 1920 թ.-ի կեսերին տեղափոխվել է Մոսկվա, եղել կոմերիտական շրջկոմի պատասխանատու քարտուղար։ 1921-1935 թթ.-ին կուսակցական աշխատանք է տարել Մոսկվայի քաղաքային և շրջանային, 1935-1941 թվականներին՝ Կալինինի մարզային կուսկոմիտեներում։ Հայրենական մեծ պատերազմի ժամանակ եղել է Ալթայի երկրամասի պլանային հանձնաժողովի նախագահ, 1949 թ.-ից՝ Պենզայի մարզային պլանային հանձնաժողովի նախագահ։ ՌԿ(բ) կ 13-րդ և 14-րդ համագումարների պատգամավոր։


== Պարգևներ ==
Պարգևատրվել է «Պատվո նշան» շքանշանով։
Հայաստանի գլխավոր ժամացույց

Հայաստանի գլխավոր ժամացույց, գտնվում է Երևանի Հանրապետության հրապարակում՝ Կառավարության շենքի աշտարակի վրա։ Տեղադրվել է 1941 թվականին։


== Պատմություն ==
1891 թվականին Երևանի քաղաքային դումայի որոշմամբ ներկայիս Հանրապետության հրապարակի տարածքում, ոստիկանության շենքի աշտարակի վրա 122 սանտիմետր տրամագծով ժամացույց են տեղադրել։ Ժամացույցը գոյատևել է մինչև 1930-ական թվականները, երբ ոստիկանության շենքը քանդել են և տեղում կառուցել Հայաստանի ազգային պատկերասրահը, ինչից հետո ժամացույցը տեղափոխել են Երևանի պատմության թանգարան։ 
1941 թվականին Հայաստանի կառավարության առաջին շենքի շինարարության ժամանակ միտք է ծագել կառավարության շենքի աշտարակի վրա բաց թողնված տեխնիկական խոռոչը օգտագործել ժամացույցի համար։ Ժամացույցը նախատեսված է եղել Ռուսաստանից Հայաստան բերել 1941 թվականի հունիսին, բայց քանի որ հունիսի 22-ից ԽՍՀՄ-ը ներքաշվել է Երկրորդ համաշխարհային պատերազմի մեջ, ապա տեղափոխումը ուշացել է, և ժամացույցը Երևան է հասել 1941 թվականի աշնանը։ Աշտարակում ժամացույցը տեղադրել է ժամագործ Արծրուն Յավրոյանը, որն էլ տեղադրելու առաջին օրից սկսած, 40 տարի սպասարկել է ժամացույցը։ 1941 թվականից մինչև 2022 թվականը ժամացույցը կանգ է առել միայն 2-3 ժամով։


== Ժամագործներ ==
Հայաստանի գլխավոր ժամացույցը պատմության ողջ ընթացքում սպասարկել են ընդամենը հինգ ժամագործ. Արծրուն Յավրոյանը, Զորիկ Հակոբյանը, Գեղամ Մկրտչյանը, Աշոտ Մալիքսեթյանը և Լյովա Ալեքսանյանը։


== Տեխնիկական պարամետրեր ==
Ժամացույցն ունի 3 մ 60 սմ տրամագիծ, նրա 170 սմ երկարությամբ մեծ սլաքը կշռում է 4 կգ 850 գր, իսկ 110 սմ երկարությամբ փոքր սլաքը` 3 կգ 500 գր։ 2001 թվականի հունիսի 5-ին ժամացույցը տեխնիկական փոփոխության է ենթարկվել՝ մեխանիկական բլոկից անցել է էլեկտրոնայինին։


== Ծանոթագրություններ ==
Շամախիի գավառ

Շամախիի գավառ (ռուս.՝ Шемахинский уезд), Ռուսական կայսրության Կասպից մարզի, հետո՝ Շամախիի նահանգի, հետո՝ Բաքվի նահանգի, և հետո՝ Ադրբեջանական ԽՍՀ կազմում գտնվող վարչական միավոր։ Վարչական կենտրոնը Շամախի քաղաքն էր։


== Ծանոթագրություններ ==


== Տես նաև ==
Բաքվի նահանգ
Շամախիի թեմ
Ալմալիխան

Ալմալիխան, գյուղ, իջևան Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Էրզրում տանող ճանապարհի վրա՝ Բաբերդ քաղաքից 30 կմ հարավ-արևելք։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սովորական ծովասեղ

Սովորական ծովային ասեղնաձուկ կամ սովորական ծովասեղ (լատ.՝ Syngnathus acus), փշաձկնակերպերի կարգի ասեղնայինների ընտանիքին պատկանող փշավոր ձկնատեսակ։
Ճառագայթալողակ ձուկ է։ Դասակարգված է որպես քիչ մտահոգող տեսակ։


== Տարածվածություն ==
Հիմնականում տարածված է Արևելյան կիսագնդում՝ Ճապոնական ծովի ջրերում։ Հանդիպում է նաև Կասպից ծովում և Հնդկական օվկիանոսի ավազանում՝ Միջերկրական, Սև և Եգեյան ծովերում։
Ադրիատիկ ծովում չի հանդիպում։ Տաք եղանակին երևում են Նորվեգիայի, Բրիտանական կղզիների, Արևմտյան Սահարայի, Սենեգալի և Նամիբիայի ափերի մոտ։


== Նկարագրություն ==
Ունի բարակ, երկար և աստեղծաձև մարմնի կառուցվածք։ Արուի մարմնի հետևի հատվածում կա ձվատար պարկ։ Բեղմնավորումից հետ էգ ծովասեղը փաթաթվում է արուին և ձվեր դնում այդ պարկի մեջ։
Բեղմնավորումը ևս տեղի է ունենում այս պարկի մեջ, որտեղ էլ թափվում է սերմնահեղուկը։ Արուն խնամում և պահպանում է ձկնկիթը մինչև ձկների դուրս գալը։
Սովորական ծովասեղը կարող է հեշտությամբ փոփոխել մաշկ գունավորումը՝ հարմարվելով միջավայրի գույնին և պայմաններին։ Չնայած այս ամենի՝ ձկնատեսակի տնտեսական որևէ նշանակություն չունի։


== Ծանոթագրություններ ==
Զարեչե (գյուղ, Գագարինսկի շրջան)

Անվան այլ կիրառումների համար տե՛ս՝ ԶարեչեԶարեչե (ռուս.՝ Заречье), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փենսակոլա (Ֆլորիդա)

Փենսակոլա (անգլ.՝ Pensacola), Էսկամբիա շրջանի վարչական կենտրոն(Ֆլորիդա, ԱՄՆ)։ Բնակչությունը՝ 54734 բնակիչ, արվարձաններով՝ 437125 բնակիչ (2005)։
Փենսակոլայի հիանալի նավահանգիստը չի կարող մրցակցել Մոբիլի հետ, որը գտնվում է 100 կմ դեպի արևմուտք։ Փենսակոլան անվանում են «5 դրոշների երկիր» ի նշան այնտեղ տարբեր ժամանակահատվածներում ծածանված Իսպանիայի, Ֆրանսիայի, Մեծ Բրիտանիայի, Ամերիկայի Միացյալ Նահանգների և Ամերիկայի Համադաշնային Նահանգների դրոշների։


== Պատմություն ==
Առաջին բնակավայրը հիմնադրվել է իսպանացիների կողմից՝ 1559 թվականին, Մեքսիկական ծոցի ափին։ Բնակավայրը իսպանացիները լքել են 1661 թվականին, որից հետո նորից բնակեցվել է գաղութականների կողմից 1698 թվականին։
Իսպանական Սան-Կառլոս ամրոցը այրվել է 1719-1720 թվականներին՝ ֆրանսիացիների հետ բախումների ժամանակ։
Յոթնամյա պատերազմից հետո ափը անցել է բրիտանացիների տիրապետության տակ, որոնք Սան-Կառլոսին տվել են այդ տարածքում բնակվող հնդկական ցեղի անունը և այն դարձրել Արևմտյան Ֆլորիդայի մայրաքաղաք։
Հյուսիսային Ամերիկայում անկախության համար ընթացող պատերազմի ժամանակ իսպանական նավատորմը մտավ Փենսակոլայի ծոց (1781)։
Քառասուն տարի անց ամերիկացիները՝ Էնդրյու Ջեքսոնի գլխավորությամբ իսպանացիներին մեղադրեցին հնդիկ աշխարհազորայիններ ԱՄՆ հրահրելու մեջ և 1818 թվականին գրավեցին քաղաքը։ Երեք տարի անց այստեղ սկսվեց դաշնային նավաշինության կառուցումը։
Քաղաքացիական պատերազմի տարիներին քաղաքում ինքնին գերակշռում էին հարավցիները, իսկ Սանտա Ռոզա կղզու Ֆորտ Պիկենսը հավատարիմ մնաց Լինքոլնի կառավարությանը։
Պատերազմից հետո Փենսակոլայում սկսվել է ձկնորսության և փայտամշակման զարգացումը։ 1913 թվականին նավաշինությունում ստեղծվել է ԱՄՆ ռազմաօդային ուժերի առաջին հենակետերից մեկը։


== Քաղաքը մշակույթում ==
«Փենսակոլայի ոսկե թևերը» — Ամերիկյան հեռուստասերիալ (1990)։
Փենսակոլա քաղաքը նշվում է «Կոնտակտ» ֆիլմում, որտեղ գլխավոր դերակատարը Ջոդի Ֆոսթերն է։


== Եղբայր քաղաքներ ==
 Պերու, Չիմբոտե (Chimbote)
 Կոստա Ռիկա, Էսկազու (Escazú)
 Ճապոնիա, Գերո (下呂市)
 Ուկրաինա, Գոռլովկա
 Պերու, Միռաֆլորես (Miraflores)
 Չինաստանի Հանրապետություն, Գաոսյուն (高雄)


== Ծանոթագրություններ ==


== Արտաքին հղումներ ==
Official website
Pensapedia, the Pensacola encyclopedia
Pensacola Bay Area Convention & Visitors Bureau
www.hurricanecity.com/city/pensacola Hurricane history for Pensacola Archived 2018-05-02 at the Wayback Machine.
Historic issues of the Pensacola Journal (1905-1922) at Florida and Puerto Rico Digital Newspaper Project
(1599) Գիյոմուս

(1599) Գիյոմուս (անգլ.՝ Giomus), աստերոիդ աստերոիդների հիմնական գոտում։ Հայտնաբերվել է 1950 թվականի նոյեմբերի 17-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 3,128748 ա. մ., առավելագույնը մոտենում է 2,6756 ա. մ. հեռավորության վրա և հեռանում 3,5819 ա. մ.։ Արեգակի շուրջ մեկ ամբողջական պտույտ է կատարում 2021,41 երկրային օրվա ընթացքում, իր ուղեծրով շարժվելով միջինում 0,178094 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1599) Գիյոմուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վայրի պայմաններում (ֆիլմ)

Վայրի պայմաններում (անգլ.՝ Into the Wild), դրամատիկ ֆիլմ, ռեժիսոր Շոն Փենի կողմից, Ջոն Կրակաուերի համանուն գրքի հիման վրա նկարահանված։ Էկրաններին բարձրացել է 2007 թվականին։ Ֆիլմի սյուժեն հիմնված է իրական դեպքերի վրա։
Գլխավոր դերում է Էմիլ Հիրշը։ Ստացել է երկու Օսկար լավագույն տղամարդու դեր և լավագույն մոնտաժ անվանակարգերում։


== Սյուժեն ==
Ֆիլմը պատմում է Քրիստափոր Մաքքենդլեսի իրական պատմությունը։ Մի երիտասարդ, ով ապրում էր հարուստ ընտանիքում, մերժում էր հարուստին բնորոշ հատկանիշները և իր գումարով բարեգործություններ էր կատարում։ Օրերից մի օր նա դառնում է աղքատ թափառաշրջիկ։ Վերջին երկու տարիների ընթացում (1990–1992 թվականներին) Ալեքսանդր անունով նա մեկնում է ԱՄՆ և Մեքսիկա, աշխատում է տարբեր տեղեր, հանդիպում է տարբեր մարդկանց, որոնք փոխում են իր կյանքը, մինչև վերջապես լինում է Ալյասկայում։ Այստեղ նա ապրում է անապատում մի հին ավտոբուսի մեջ։


== Դերերում ==


== Հետաքրքիր փաստեր ==
Շոն Փենը ասում է, որ ինքը այս ֆիլմի նկարահանմանը պատրաստվել է տասը տարի։ Ջոն Կրակաուերի գիրքը նա կարդացել է 1996 թվականին մի գիշեր, որից հետո անհապաղ բանակցություններ է սկսել Մաքքենդլեսի ծնողների հետ ֆիլմի էկրանավորման համար։ Միայն, երբ ամեն ինչ պատրաստ է եղել նկարահանման համար, ծնողները հրաժարվել են։ Փենը համբերությամբ սպասում էր նրանց համաձայնմանը մինչև 2006 թվականը, երբ նրանք չզանգահարեցին Փենին և չասացին, որ պատրաստ են տալ իրենց համաձայնությունը նկարահանման համար։
Որպեսզի նկարահանվի ֆիլմի գլխավոր դերում, Էմիլ Հիրշը նիհարեց 18 կիլոգրամով։
Շոն Փենի առաջին կինոնկարը, որտեղ չի խաղում իր կինը՝ Ռոբին Ռայթ Փենը։
Շոն Փենը Մաքքենդլեսի դերում սկզբում տեսնում էր Լեոնարդո Դի Կապրիոյին, իսկ Ռոն Ֆրանցի դերում՝ Մարլոն Բրանդոյին։
Ֆիլմը ամբողջությամբ նկարահանված է իրական դեպքերի հիման վրա, որտեղ ապրել է Մաքքենդլեսը։ Նկարահանող խումբը Ալյասկա է գնացել չորս անգամ, որպեսզի տարվա չորս եղանակներն էլ լինեն ֆիլմում։
Լոսը, ով ֆիլմում սպանել է Քրիստափորին, հենց ինքը իրականում մահացած է գտնվել Ալյասկայում։
Ֆիլմում բոլոր երգերը կատարում է Էդի Վեդերը։


== Մրցանակներ և անվանակարգեր ==


=== Մրցանակները ===
2008՝ «Ոսկե գլոբուս», լավագույն օրիգինալ երգի համար (Guaranteed երգը)։


=== Անվանակարգեր ===
2008՝ երկու անվանակարգ Օսկարում, լավագույն երկրորդային դերասան (Հել Հոլբրուկ), լավագույն մոնտաժ (Ջեյ Քեսիդի)։
2008՝ «Ոսկե գլոբուս»–ում լավագույն օրիգինալ սաունդթրեք անվանակարգում։
2008՝ «Դեյվիդ Դի Դոնատելո» մրցանակաբաշխությանը լավագույն օտարերկրյա ֆիլմ։
2008՝ Գիլդիա մրցանկաբաշխությանը ԱՄՆ ռեժիսորների անվանակարգում։
2008՝ Գրեմմի մրցանակաբաշխությանը, որպես լավագույն երգ, գրված ֆիլմի կամ հետուստատեսության համար։
2008՝ «Երիտասարդ դերասան» մրցանակաբաշխությանը, որպես լավագույն երիտասարդ դերասանուհուն՝ Քրիստեն Ստյուարտին։Ամերիկյան կինոարվեստի ինստիտուտը ֆիլմը անվանել է 2007 թվականի լավագույն տասը ֆիլմերից մեկը։


== Ծանոթագրություններ ==


== Արտաքին հղումներ ==
Ֆիլմի պաշտոնական կայք Archived 1998-12-03 at the Wayback Machine.(անգլ.)
« Into the Wild»(անգլ.) ֆիլմը Internet Movie Database կայքում
Ֆիլմը allmovie կայքում 
КиноПоиск.Ru կայքում
Թոմ և Ջերի․ Կատակերգական շոու

«Թոմ և Ջերի․ Կատակերգական շոու» (անգլ.՝ The Tom and Jerry Comedy Show), Թոմ կատվի և Ջերի մկան մասնակցությամբ անիմացիոն մուլտսերիալ։ Հեռարձակվել է «CBS» հեռուստաալիքով 1980 թվականի սեպտեմբերի 6-ից մինչև 1982 թվականի սեպտեմբերի 4-ը։ Մուլտսերիալը ստեղծվել է «Filmation» և «Մետրո-Գոլդուին-Մայեր» ընկերությունների կողմից։ Մուլտսերիալի պրոդյուսերները հայտնի են մեկ այլ՝ Վալդո կատվի մասին մուլսերիալից։


== Հեռարձակում ==
Մուլտֆիլմը հեռարձակվել է «CBS» հեռուստաալիքով։ Մեծ Բրիտանիայում այն ցուցադրվել է «POP» ալիքով, Ոուսաստանում՝ «СТС»-ով մինչև 2015 թվականը։


== Կերպարներ ==
Թոմ
Ջերի
Դրուպի
Սփայք
Բարնի արջ
Թաֆի
Թայք
Սլիկ գայլ


== Սերիաների ցանկ ==


== Քննադատություն ==
Սկզբնաղբյուրի ճյուղավորումը և «Hanna-Barbera» ու «Filmation» ընկերությունների կողմից առանձին ֆիլմերի ստեղծումը ավելի քիչ դրական արձագանքներ ստացան։ Հիմնական քննադատություններն ուղղված էին «Թոմի և Ջերիի շոու» և «Թոմ և Ջերի․ Կատակերգական շոու» նախագծերին, որտեղ որպես թույլ կողմ նշում էր տվյալ դրվագների սյուժեն։ Լրագրող Թոմ Վալլանսը, գրելով Ջոզեֆ Բարբերի մասին հոդված, նշել է, որ բացի պատմություններից, «Hanna-Barbera» ընկերության մուլտֆիլմերն ունեն շատ այլ թերություններ, օրինակ՝ անիմատորները հաճախ օգտագործել են սահմանափակ անիմացիա, որպեսզի կրճատեն արտադրական ծախսերը։ Սակայն Բարբերան ասել է, որ առանց այդ տեխնիկայի իրենց շատ նախագծեր չեն ցուցադրվել հեռուստատեսությամբ մեծ ծախսերի պատճառով, և ինքը ստիպված է եղել փնտրել նոր աշխատանք։


== Ծանոթագրություններ ==


== Արտաքին հղումներ ==
«Թոմ և Ջերի․ Կատակերգական շոու»(անգլ.) ֆիլմը Internet Movie Database կայքում
Անոդային օքսիդացում

Անոդային օքսիդացում, էլեկտրաքիմիական օքսիդացում, մետաղի մակերեսին օքսիդի պաշտպանական թաղանթի առաջացում էլեկտրոլիզի միջոցով։ Առաջացած շերտը՝ անոդային թաղանթը, որն ունի 1—200 մկմ հաստություն, մետաղը պաշտպանում է կոռոզիայից, մեխանիկական մաշումից, խոնավությունից, արտաքին շերտին տալիս է կարծրություն, էլեկտրամեկուսիչ և ջերմամեկուսիչ հատկություններ, իսկ հետագա մշակումից հետո՝ ցանկացած գույն։
Անոդային թաղանթը ծառայում է որպես ներկա հիմք լաքերի և ներկերի ծածկույթների համար։ Անոդային օքսիդացման միջոցով ստանում են արծնանման ծածկույթներ ալյումինի և նրա համաձուլվածքների վրա։ Անոդային օքսիդացումը կիրառվում է հատկապես ինքնաթիռաշինության, ճշգրիտ սարքաշինության մեջ։
Ավտոտնակ

Ավտոտնակ (ժող․ գարաժ, ֆր.՝ garage), շինություն որտեղ կանգնեցվում է ավտոմեքենան։ Ավտոտնակներում նաև կատարվում է մեքենաների նորոգում։ Ավտոտնակը կարող է լինել ինչպես տանը կից կառույց այնպես էլ առանձին շինություն։ Հայաստանում ավտոտնակների բուռն շինարարությունը սկսվեց 1990-ականներին։ Մինչ այդ որպես կայանատեղի օգտագործվում էին ավելի շատ պատրաստի մետաղական տնակները։ Իսկ հետագայում շատացան քարից պատրաստված շինությունները։
Կիոպրիս Վիսկոնե

Կիոպրիս Վիսկոնե (իտալերեն՝  Chiopris-Viscone), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 659 մարդ 2008 թվականի մարդահամարի տվյալների, բնակչության խտություն՝ 73 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 33040։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 991004
Էլեկտրոնային փոստ։ segretario.chiopris-viscone@eell.regione.fvg.it
Պաշտոնական կայք։ http://www.comune.chiopris-viscone.ud.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կասատա

Կասսատա կամ սիցիլիական կասսատա, ավանդական քաղցր ուտեստ Պալերմոյից՝ Սիցիլիայից (Իտալիա). Կասստա նաև կարող է նշանակել նեպոլական պաղպաղակի տեսակ՝ սառցաշաքարներով չորացրած մրգերով և ընկույզով։ Սիցիլիական Կասսատան բաղկացած է կլոր բիսկվիտից, լիկյորի կամ հյութի մեջ թաթախված մրգերից, ինչպես նաև ռիկոտայից, չրերից և շոկոլադային կամ վանիլային հավելումներից։ Վերևից կասսատան պատվում է մարցիպանով, վարդագույն և կանաչ պաստելային սառնաշաքարներով, ինչպես սնաև այլ զարդարանքներով։ Կասստան վերևից նաև պատում են շաքարազտված մրգերով, ինչպես նաև ցիրուսային մրգերի կտորներով, ինչը բնորոշ է Սիցիլիային։


== Այլընտրանքային ==
Ի տարբերություն ավանդական կլոր տարբերակի, երբեմն Կասսատան պատրաստում են ուղղանկյուն եռանկյան տեսքով։ Պատրաստման ժամանակ ռիկոտայի շերտերը կարող են փոխարինվել պաղպաղակով։
Արմեն Գևորգյան (այլ կիրառումներ)

Արմեն Գևորգյան անվամբ հայտնի են մի քանի անձնավորություններ.

Արմեն Անդրանիկի Գևորգյան — հայ քաղաքական գործիչ։
Արմեն Հենրիկի Գևորգյան — Հայաստանի պետական գործիչ, Հայաստանի ֆինանսների նախարարի տեղակալ։
Արմեն Սոսի Գևորգյան — Հայաստանի պետական գործիչ։
Արմեն Վլադիմիրի Գևորգյան — հայ երգիչ, պրոդյուսեր։
Օլիվեր Կան

Օլիվեր Ռոլֆ Կան (գերմաներեն՝ Oliver Rolf Kahn, հունիսի 15, 1969(1969-06-15)[…], Կարլսրուե, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի նախկին ֆուտբոլիստ, դարպասապահ, չորս անգամ ճանաչվել է Աշխարհի և Եվրոպայի լավագույն դարպասապահ (1999, 2000, 2001, 2002), երկու անգամ Գերմանիայի լավագույն դարպասապահ (2000, 2001), հինգ անգամ Բունդեսլիգայի լավագույն դարպասապահ (1994, 1997, 1998, 1999, 2001), Մունդիալ 2002-ի լավագույն ֆուտբոլիստ և լավագույն դարպասապահ։ Համարվում է 20-րդ դարավերջի-21-րդ դարասկզբի աշխարհի լավագույն դարպասապահներից մեկը։ 


=== Ակումբ ===


=== Միջազգային ===


== Ծանոթագրություններ ==
Յարիշև

Յարիշև (ուկրաիներեն՝ Яришів), գյուղ Ուկրաինայի Վիննիցայի մարզի Մոգիլյով-Պոդոլսկիի շրջանում։ Հիմնադրվել է 1569 թվականին։
2001 թվականի տվյալներով Յարիշև գյուղում բնակվում էր 1 613 մարդ։ Բնակավայրը զբաղեցնում է 7,3 կմ² տարածք։ Բնակչության խտությունը կազմում էր 220,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շամբայադ

Շամբայադ, գյուղ Արևմտյան Հայաստանում, Խարբերդի վիլայեթի Բեհեսնիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
(4631) Յաբու

(4631) Յաբու (անգլ.՝ Yabu), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 22-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,234492 ա. մ., առավելագույնը մոտենում է 1,9582 ա. մ. հեռավորության վրա և հեռանում 2,5107 ա. մ.։ Արեգակի շուրջ մեկ ամբողջական պտույտ է կատարում 1220,02 երկրային օրվա ընթացքում, իր ուղեծրով շարժվելով միջինում 0,295077 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4631) Յաբու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլյասեկսմիր

Վիլյասեկսմիր (իսպ.՝ Villasexmir), մունիցիպալիտետ Իսպանիայում։ Գտնվում է Վալիադոլիդ պրովինցիայի Կաստիլիա ի Լեոն ինքնավար համայնքի կազմում։ Տարածքը կազմում է 14.16 կմ2, բնակչությունը՝ 103 մարդ (2010 թվականի տվյալներով)։ Պրովինցիայի վարչական կենտրոնից գտնվում է 33 կմ հեռավորության վրա։
Լյուտոե (գյուղ, Սերեդինա-Բուդայի շրջան)

Լյուտոե (ուկրաիներեն՝ Люте), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Լյուտոե գյուղում բնակվում էր 34 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուոքեր շրջան (Ալաբամա)

Անվան այլ կիրառումների համար տե՛ս՝ Ուոքեր շրջան (այլ կիրառումներ)Ուոքեր (անգլ.՝ Walker County), ԱՄՆ Ալաբամա նահանգի շրջաններից մեկը։ Ընդհանուր տարածությունը 2,049 կմ² է, բնակչությունը՝ 67,023 մարդ (2010 թ. տվյալներով)։ Շրջկենտրոնն է Ջասպեր բնակավայրը։ Կազմավորվել է 1823 թ.։


== Ծանոթագրություններ ==
Ըմբշամարտի Եվրոպայի առաջնություն 2012

Ըմբշամարտի Եվրոպայի առաջնություն 2012, անցկացվել է 2012 թվականի մարտի 7-ից 11-ը Բելգրադ քաղաքում։ Խաղարկվել է մեդալների 21 հավաքածու։


== Մեդալներ ==


== Թիմերի ռեյտինգ ==


== Մեդալակիրներ ==


=== Ազատ ոճ (տղամարդիկ) ===


=== Հունահռոմեական ===


=== Ազատ ոճ (կանայք) ===


== Ծանոթագրություններ ==


== Հղումներ ==
Առաջնության արդյունքերը uww-eu.org կայքում Archived 2018-05-04 at the Wayback Machine.
Սուրամի լեռնաշղթա

Սուրամի լեռնաշղթա (վրաց.՝  სურამის ქედი), Լիխիի լեռնաշղթա (ლიხის ქედი), լեռնաշղթա Վրաստանում։ Միացնում է Մեծ և Փոքր Կովկասները, բաժանում Կոլխիդայի դաշտավայրը Կուրի իջվածքից։ Բարձրությունը՝ մինչև 1926 մետր։ Կազմված է գրանիտներից, բյուրեղային թերթաքարերից և տուֆային նստվածքներից։ Լանջերը ծածկված են լայնատերև անտառներով։ Առավել ցածր լեռնանցքը Սուրամի լեռնանցքն է (949 մետր)։
Հոլտ շրջան (Միսսուրի)

Անվան այլ կիրառումների համար տե՛ս՝ Հոլտ շրջան (այլ կիրառումներ)Հոլտ շրջան (անգլ.՝ Holt County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.197 կմ² է, բնակչությունը՝ 4.912 մարդ (2010 թ. տվյալներով)։ Շրջկենտրոնն է Օրեգոն բնակավայրը։ Կազմավորվել է 1841 թ.։
Կինտանա Ռոո

Կինտանա Ռոո, (իսպ.՝ Quintana Roo, (Իսպաներեն արտասանություն՝ [kinˈtana ˈro]), պաշտոնական անվանումը՝ Կինտանա Ռոոյի ազատ և ինքնիշխան նահանգ (իսպ.՝ Estado Libre y Soberano de Quintana Roo), Մեքսիկայի 31 նահանգներից մեկն է, Դաշնային օկրուգի հետ միասին համալրում են Մեքսիկայի վարչական կազմը։ Նահանգը բաժանված է 10 մունիցիպալիտետի, մայրաքաղաքն է Չետումալը։


== Տվյալներ ==
Նահանգը գտնվում է հարավարևելյան Մեքսիկայում, Յուտական թերակղզու արևելյան մասում։ Սահմանակից է հյուսիս-արևմուտքում Յուկատանին, արևմուտքում Կամպեչեին։ Հյուսիսում և արևելքում սահմանակից է Կարիբյան ծովին, հարավում՝ Բելիզին։ Հարավ-արևմուտքում մի փոքր տարածքով սահմանակից է Գվատեմալային, սակայն այս վիճարկելի տարածքը համարվում է նաև Կանպեչեինը։
Կինտանա Ռոո նահանգում է գտնվում Կանկուն քաղաքը, Կոզումել կղզիները և Իսլա Մուխերեսը (Կանանց կղզի), Բակալար, Պլայա դել Կարմեն և Ակումալ քաղաքները, ինչպես նաև Չակչոբեն, Կոբա, Կոհունլիչ, Մույիլ, Տուլում, Խել-Հա և Շարետ հին մայաների ավերակները։
Պաշտոնական տվյալներով նահանգն զբաղեցնում է 44,705 կմ2 տարածք, սակայն 1997 սկսած Յուկատան և Կամպեչե նահագների միջև շուրջ 10,200 կմ2 տարածքի տարաձայնության խնդիր է առաջացել։


== Պատմություն ==

Կինտանա Ռոոյի ներկայիս տարածքն եղել է Յուտականի մաս։ 1840-ական թվականների Յուկատանի կաստայական պատերազմի ժամանակ բոլոր ոչ բնիկները տեղահանվեցին շրջանից և անկախ Չան Սանտա Կրուզ ազգի մայաները կենտրոնացան ներկայիս Ֆելիպ Կարիլո Պուերտոյում։
Կինտանա Ռոոն Մեքսիկայի տարածք դարձավ Պորֆիրիո Դիասի հրովարտակով 1902 թվականի նոյեմբերի 24-ին։ Այն անվանվել է ի պատիվ Մեքսիկական հանարապետության նվիրյալ Անդրես Կինտանա Ռոոյի։ 1910-ական թվականներին մեքսիկական բանակը պարտության մատնեց տարածաշրջանի մայա բնակչությանը և 1915 թվականին տարածքը դարձավ Յուտական նահանգի մաս։
Կինտանա Ռոոյին նահանգի կարգավիճակ շնորհվեց 1974 թվականի հոկտեմբերի 8-ից։ Այն Մեքսիկայի ամենաերիտասարդ նահանգն է։


=== Մեծ բնակչություն ունեցող բնակավայրեր ===


== Կինտանա Ռոոյի բուսական և կենդանական աշխարհ ==


== Ծանոթագրություններ ==


== Արտաքին հղումներ ==
(Իսպաներեն) Quintana Roo State Government
Լ'Ուդոն

Լ'Ուդոն (ֆր.՝ L'Oudon), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1533 մարդ, բնակչության խտությունը` 27.95 մարդ/կմ²։ Բնակավայրը զբաղեցնում է 54.84 կմ² տարածք։
2017 թվականի հունվարից Սեն Պիեռ սյուր Դիվ, Բուասե, Բրետվիլ սյուր Դիվ, Իևիլ, Միթուա, Մոնվիեթ, Ուվիլ լա Բիեն Տուրնե, Սենտ Մարգերիտ դը Վիեթ, Սեն Ժորժ ան Օժ, Տիևիլ, Վոդլոժ և Վիե Պոնտ ան Օժ համայնքների հետ միասին հանդիսանում է Սեն Պիեռ ան Օժ համայնքի մաս։


== Աշխարհագրություն ==
Գտնվում է Փարիզ քաղաքից 170 կմ արևմուտք, Կան քաղաքից` 38 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1029 աշխատունակ (15-64 տարեկան)  բնակիչ, որոնցից ակտիվ էին 692-ը, իսկ ոչ ակտիվները` 337։ Ակտիվության ցուցանիշը կազմում է 67,2 %։ 692 աշխատունակ մարդկանցից աշխատել է 649 անձ (365 տղամարդ և 284 կին)։ Գործազուրկ են եղել 43 անձ (22 տղամարդ և 21 կին)։ 337 անաշխատունակներից 161-ը եղել են աշակերտներ կամ ուսանողներ, 109-ը` թոշակառուներ, իսկ 67-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պոդստեպկի (գյուղ, Բորիսոգլեբսկի քաղաքային օկրուգ)

Անվան այլ կիրառումների համար տե՛ս՝ ՊոդստեպկիՊոդստեպկի (ռուս.՝ Подстепки), գյուղ Ռուսաստանի Վորոնեժի մարզի Բորիսոգլեբսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կալցիումի հիդրօքսիդ

Կալցիումի հիդրօքսիդ, հանգած կիր։ Քիմիական բանաձևը՝ Ca (OH)2, ուժեղ հիմք է։ Անգույն բյուրեղ է, խտությունը՝ 2240 կգ/մ3։ Կալցիումի հիդրօքսիդը սպիտակ, փաթիլանման փոշի է։ Տաքացնելիս անջատում է ջուր՝ փոխարկվելով CaO-ի
CaO + H2O → Ca (OH)2
100 գ ջրում 20 °C-nւմ լուծվում է 0, 165 գ կալցիումի հիդրօքսիդ, 100 °C-ում՝ 0, 077 գ։ Աղերի առկայությամբ լուծելիությունը խիստ բարձրանում է։ Ջրային լուծույթը կոչվում է կրաջուր, իսկ սուսպենզիան՝ կրակաթ։ Օդից հեշտությամբ կլանում է ածխաթթու գազ՝ վերածվելով կալցիումի կարբոնատի։
Կիրառվում է որպես էժան ալկալի, նաև շինարարության մեջ են։


== Ծանոթագրություններ ==
Գյուլբենկ Գյուլբենկյան

Գյուլբենկ Գևորգի Գյուլբենկյան (1888, Անկարայի նահանգ, Կե­սա­րի­այի գավառ, Թալաս - 1916), հայ բժիշկ։


== Կենսագրություն ==
Գյուլբենկ Գյուլբենկյանը ծնվել է 1888 թվականին, Կե­սա­րի­այի գավառի Թալաս ավանում, հայ առաքելական ընտանիքում։ 1903 թվականին «պսա­կա­վոր ար­վես­տից» վկայականով ավարտել է Անատոլիա քոլեջը։ 1907 թվականին ավարտել է Բեյ­րու­թի ամե­րի­կյան հա­մալ­սա­րա­նի բժշկական բաժինը։
1907-1913 թվականներին բժիշկ է աշխատել Թալաս քաղաքում։
1914 թվականին սկսված Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և զինվորական բժիշկ ծառայել։
1916 թվականին Կովկասյան (ռուսական) ռազմաճակատում սպանվել է մի թուրք հազարապետի գնդակով։


== Գրականություն ==
Ալպօյաճեան Արշակ, Պատմութիւն հայ Կեսարիոյ, Բ. հատոր, Գահիրէ, 1937։
Քէստենեան Հրաչ, Պէյրութի Ամերիկեան Համալսարանէն Շրջանաւարտ Եւ Մեծ Եղեռնին Նահատակուած Հայ Բժիշկներ, «Ազ­դակ», 01-112012


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Լեյլա Ալի

Լեյլա Ամարիա Ալի (անգլ.՝ Laila Amaria Ali; դեկտեմբերի 30, 1977(1977-12-30), Մայամի Բիչ, Մայամի Դեյդ շրջան, Ֆլորիդա, ԱՄՆ), ամերիկացի  նախկին պրոֆեսիոնալ բռնցքամարտիկ, Մուհամմեդ Ալիի աղջիկը նրա երրորդ կնոջից՝ Վերոնիկա Պորշեից։ Պրոֆեսիոնալ բռնցքամարտում ունեցել է 24 մարտ, որոնք բոլորն էլ ավարտվել են հաղթանակով։ Լեյլան եղել է IBA, WIBA և IWBF վարկածով աշխարհի չեմպիոն։


== Սպորտային կարիերա ==
Իր առաջին մարտը պրոֆեսիոնալ ռինգում Լեյլան խաղացել է 1999 թվականի հոկտեմբերի 8-ին Էյպրիլ Ֆլաուերսի դեմ։ Նա իր մրցակիցներից մեկին   31-րդ վայրկյանում  նոկաուտի  է ենթարկել։ Իր տասերորդ մարտը նա անց է կացրել 2001 թվականի հունիսի 8-ին Ժակլին Ֆրեյզեր Լայդի դեմ, որի հայրը Մուհամմեդ Ալիի հակառակորդ Ջո Ֆրեյզերն էր։ Այն ավարտվել է հաղթանակով։ 2002 թվականի նոյեմբերի 8-ին հաղթել է Վալերի Մաֆուդին։ Նա տարել է մի շարք հաղթանակներ և իր կարիերան ավարտել 2007 թվականին։ Նա արժանացել է այնպիսի բռնցքամարտիկների քննադատություններին, ինչպիսիք են Էնն Վոլֆը և Նատալիա Ռագոզինան։ Նրանք պատճառաբանում էին, որ Ալին խուսափել է հանդիպել նրանց հետ պրոֆեսիոնալ ռինգում։


== Անձնական կյանք ==
2000 թվականի օգոստոսի 27-ին նա ամուսնացել է Ջոննի Մակկլեյնի հետ։ 2005 թվականի վերջին նրանք ամուսնալուծվել են։
2007 թվականի հուլիսի 23-ին նա ամուսնացել է Կյորտիս Կոնուեյի հետ։ 2008 թվականի օգոստոսի 26-ին ծնվել է նրանց որդին՝ Կյորտիս Մուհամմեդ Կոնուեյը։ 2011 թվականի ապրիլի 4-ին ծնվել է նրա դուստրը՝ Սիդնի Ջարալդին Կոնուեյը։ Բացի իր հարազատ երեխաներից, նա մեծացրել է նաև Կոնուեյի երեք երեխաներին՝ Կեմերոնին, Կելտոնին և Լեյլանիին։
2018 թվականի դեկտեմբերի 4-ին Ալին Կալաբասասում մասնակից է դարձել խոշոր ավտովթարի, որի հետևանքով ծանր վնասվածք է ստացել ծեր անցորդը։ Նրան կայուն վիճակում տեղափոխել են հիվանդանոց։ Լեյլա Ալին չի ձերբակալվել, որովհետև շերիֆի բաժանմունքը դա համարել է դժբախտ պատահար։


== Ծանոթագրություններ ==
Բրայան Սկալաբրինի

Բրայան Դեյվիդ Սկալաբրինի (անգլ.՝ Brian David Scalabrine, մարտի 18, 1978(1978-03-18), Լոնգ Բիչ, Լոս Անջելես շրջան, Կալիֆոռնիա, ԱՄՆ), իտալական ծագմամբ ամերիկացի նախկին բասկետբոլիստ, հարձակվող։ Ներկա պահին հանդիսանում է Բասկետբոլի ազգային ասոցիացիայի (NBA) «Բոստոն Սելտիքս» ակումբի մարզական մեկնաբանը։
Ծնվել է Կալիֆորնիայի Լոնգ Բիչ քաղաքում, սակայն պատանեկությունն անցկացրել է Իմամքլոու ավանում (Վաշինգտոն նահանգ)։ Տեղի դպրոցն ավարտելուց հետո հաճախել է Հայլայնի հասարակական քոլեջ, որտեղից էլ ստացել սպորտային կրթաթոշակային ծրագիր Հարավային Կարոլինայի համալսարանից։ Համալսարանային թիմում Սկալաբրինին եղել է առաջատար մարզիկ՝ նետման արդյունավետության և անդրադարձների կատեգորիայում։ Համալսարանային տարիներին երբեմն խաղացել է կենտրոնականի դիրքում։
2001 թվականի NBA դրաֆթում Սկալաբրինին ընտրվում է 2-րդ ռաունդում՝ ընդհանուր 34-րդ ընտրությամբ՝ « Նյու Ջերսի Նեթսի» կողմից (այժմ՝ «Բրուքլին Նեթս»)։ «Նեթսի» կազմում Սկալաբրինին անցկացնում է չորս խաղաշրջան, որից հետո՝ 2005 թվականին, պայմանագիր է կնքում «Բոստոն Սելտիքսի» հետ։ «Սելտիքսի» կազմում Սկալաբրինին հաղթում է NBA-ի առաջնությունը 2008 թվականին, չնայած փլեյ-օֆֆի ոչ մի ռաունդում մարզիչ Դոք Ռիվերսը նրան և Սկոտ Պոլարդին խաղադաշտ չէր հանում։ 2010 թվականին Սկալաբրինին նոր պայմանագիր է կնքում «Չիկագո Բուլսի» հետ։ Չնայած Սկալաբրինիի րոպեները թիմում չափազանց սահմանափակ էին, նա միշտ ջերմ ընդունելության էր արժանանում չիկագոյացի երկրպագուների կողմից, ովքեր նրան էին կնքել «Սպիտակ Մամբա» (հակառակվելով Կոբի Բրայանտի «Սև Մամբա» մականվանը) մականվամբ։
Ողջ մասնագիտական կարիերայում Սկալաբրինին կատարել է պահեստային հարձակվողի դեր։
2012 թվականին Սկալաբրինին հրաժարվում է աշխատել որպես «Բուլսի» մարզչի օգնական՝ պատճառաբանելով, որ ցանկանում է ուժերը փորձել հեռուստատեսության բնագավառում։ 2013-ին «Գոլդեն սթեյթ Ուորիորսի» գլխավոր մարզիչ Մարկ Ջեքսոնը հայտարարում է, որ Սկալաբրինին կմիանա ակումբի մարզչական կազմին։


== Ծանոթագրություններ ==


== Արտաքին հղումներ ==
Էջը NBA.com կայում
Էջը Բասկետբոլ-ռեֆերենսում Archived 2014-04-09 at the Wayback Machine.
Քայլի Բանբերի

Քայլի Բանբերի (անգլ.՝ Kylie Bunbury, հունվարի 30, 1989(1989-01-30), Համիլտոն, Օնտարիո, Կանադա), կանադ-ամերիկացի դերասանուհի։ Առավել հայտնի է Լեյսի Պորտեր կերպարով՝ «Սոցիոպատ» և Ջինի Բեյքերի կերպարով՝ «Մատուցիր» հեռուստասերիալներում։


== Կյանք և գործունեություն ==
Բանբերին ծնվել է Քվեբեկ նահանգի Մոնրեալ քաղաքում։ Նրա մայրը՝ Քրիստի Նովակը, ունի լեհա-շվեդա-ամերիկյան արմատներ, իսկ հայրը՝ Ալեքս Բանբերին, գայանացի ծագումով կանադացի է։ Քայլիի հայրը պրոֆեսիոնալ ֆուտբոլիստ էր, որը հանդես է եկել Կանադայի ֆուտբոլի ազգային հավաքականի կազմում։ Քայլին մանկությունը անցկացրել է Եվրոպայում՝ երկու տարի Անգլիայում և յոթ տարի Պորտուգալիայի Մադեյրա կղզում, այնքան ժամանակ, քանի դեռ չէին հաստատվել Մինեսոտա նահանգի Փրայոր Լեյք քաղաքում։ Բանբերին Փրայոր Լեյքն համարում իր տունը։ Նա ունի երկու կրտսեր եղբայր՝ Թեյլ և Լոգան։
Բանբերին ի սկզբանե աշխատել է որպես մոդել, սակայն հետագայում նրա գործակալությունը առաջարկել է փորձել իրեն նաև դերասանական ասպարեզում։ Սկսնակ դերասանուհին իր առաջին դերը կատարել է «Մեր կյանքի օրերը» սերիալի դրվագներից մեկում։ «Ավարտական երեկո» և «Դայակ» ֆիլմերում նա կատարել է երկրորդական դերեր ։ Ինչպես նաև Բանբերին կատարել է Եվա Սինքլերի դերը Գմբեթի տակ և Լեյսի Պորտերի դերը՝ «Սոցիոպատ»  հեռուստասերիալներում։


== Ֆիլմագրություն ==


== Ծանոթագրություններ ==


== Արտաքին հղումներ ==
Քայլի Բանբերի (անգլ.) Internet Movie Database կայքում
Քայլի Բանբերի Թվիթթերում
Եգիպտական դիմակներ (նկար)

«Եգիպտական դիմակներ», հայ մեծ նկարիչ Մարտիրոս Սարյանի 1911 թվականին ստեղծած նկարը։ Կտավը գտնվում է Հայաստանի ազգային պատկերասրահում։


== Նկարագրություն ==
«Եգիպտական դիմակներ» կտավում նկարիչը ձգտում է հասնել վառ գույների հակադիր ներդաշնակումների զուգորդման։ Սարյանի համար դիմակը լոկ հուշանվեր չի եղել։ Ըստ Սարյանի՝ եգիպտական արվեստն ունի ինքնատիպ պայմանականություններ, իր յուրահատուկ գեղագիտությունը։ 1911 թվականին Եգիպտոս (Կահիրե, Գիզա, Մեմֆիս, Լուքսոր) կատարած ուղևորությունը Սարյանի արվեստը հարստացրել է նոր աշխատանքներով, որոնք նրա ինքնատիպ ոճի վառ արտահայտումներն են։ «Եգիպտական դիմակներ» կտավում Սարյանը պատկերել է սևեռուն, կենդանի հայացքներով դիմակներ։ Իբրև արվեստի գործ՝ դիմակը Սարյանի համար անմահության խորհրդանիշ է, երբ խավարն ու մահը հաղթահարելի են դառնում լույսի ու անմահության հակադրությամբ։ Սարյանի աշխարհայացքին համահունչ է եգիպտական արվեստում մարմնավորված հոգու հավերժության և անմահության գաղափարը։ Սարյանը խորապես հավատում էր, որ մարդը չի մահանում, քանի որ նա բնությունն է։
1911 թվականի աշնանը, Հռոմի ժամանակակից արվեստի միջազգային գեղարվեստական ցուցահանդեսում, ներկայացվել են Սարյանի նոր աշխատանքները՝ «Եգիպտական դիմակներ», «Քայլող կինը», «Գիշերային բնանկար։ Եգիպտոս», որոնք մեծ հետաքրքրություն են առաջ բերել գեղարվեստի աշխարհում։

Հետագայում Սարյանը եգիպտական դիմակներին անդրադարձել է «Արևելյան մեծ նատյուրմորտ։ Եգիտական դիմակներ» (1915), «Եղիշե Չարենցի դիմանկար» (1923) կտավներում։


== Տվյալներ ==
«Եգիպտական դիմակներ» (1911), ստվարաթուղթ, տեմպերա, 70x82 սմ, Հայաստանի ազգային պատկերասրահ


== Տես նաև ==
Արևելյան մեծ նատյուրմորտ։ Եգիպտական դիմակներ
Եղիշե Չարենցի դիմանկարը


== Նշումներ ==


== Ծանոթագրություններ ==


== Աղբյուրներ ==
Շահեն Խաչատրյան «Մարդը բնություն է, բնությունը` մարդ», «Հայաստան», 1970, Երևան։
Գորգոն Մեդուզա

Գորգոն Մեդուզա (հին հունարեն՝ Μέδουσα («պահապան, պաշտպան»)), հրեշ կանացի դեմքով, իր հայացքով կարող էր քարացնել իր աչքերի մեջ նայող մարդկանց և այլ կենդանի էակներին, գորգոնյան երեք քույրերից ամենահայտնին։ 
Ըստ առասպելի իր գեղեցկությամբ ուզում էր մրցել Աթենասի հետ, որը պատժում է նրան այդ հանդգնության համար Մեդուզայի գլխի գանգուր մազերը դարձնելով օձեր, իսկ ոտքերը՝ պղնձե սմբակներ։ Սպանվել է Պերսևսի կողմից։

Մեդուզան մի գեղեցիկ կին էր,ում գեղեցկությանը հմայվել էր Պոսեյդոնը(ծովերի,ջրերի աստված)։Պոսեյդոնը Աթեասի տաճարում նրան բռնաբարեց։Այդ ամենը տեսնելով Աթենասը որոշեց պատժել նրան,նրա մազերի տեղը օձեր հայտնվեցին։    ցանկացած կենդանի էակի աչքերի մեջ նայելով քարացնում է նրան։

Մեդուզան անարդարության զոհ գնաց ։
Չարկիա

Չարկիա (հուն․՝ Χαρκεια/Χάρτζια, թուրքերեն՝  Karaağaç), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Գտնվում է Կիրենիա քաղաքից դեպի արևելք։


== Բնակչություն ==


== Ծանոթագրություններ ==
Գեյլ Ռասել

Գեյլ Ռասել (անգլ.՝ Gail Russell; 1942 թվական սեպտեմբերի 21 Չիկագո, Իլինոյս, ԱՄՆ - 1961 թվական օգոստոսի 26, Կալիֆոռնիա, ԱՄՆսեպտեմբերի 21, 1924(1924-09-21), Չիկագո, Իլինոյս, ԱՄՆ - օգոստոսի 26, 1961(1961-08-26), Բրենթվուդ, Քոնտրա Քոստա շրջան, Կալիֆոռնիա, ԱՄՆ), կինոյի և հեռուստաընկերության ամերիկյան դերասանուհի։


== Կենսագրություն ==
Բեթի Գեյլ Ռասելը ծնվել է 1924 թվականի սեպտեմբերի 21-ին Չիկագոյում (Իլինոյս, ԱՄՆ) Ջորջ Ռասելի և Գլեդիս Ռասելի ընտանիքում, իսկ հետո տեղափոխվել է Լոս Անջելես (Կալիֆոռնիա նահանգ), երբ դեռահաս էր։ Ռասելի արտասովոր գեղեցկությունը 1942 թվականին նկատել է Paramount Pictures ընկերությունը։ Չնայած Ռասելը ամաչկոտ էր և դերասանական փորձ չուներ, Paramount-ը մեծ հույսեր էր կապում նրա հետ, և նրանք նրա համար վարձում են դերասանական վարպետության ուսուցիչ։


== Կարիերա ==
Գեյլի համար դեբյուտային էր 1943 թվականի «Հենրի Օլդրիխը գլամուրային է դառնում» ֆիլմը՝ Վիրջինիայի Լոուրիի դերով։ Կինոյում Ռասելի վերջին աշխատանքը դարձել է Ֆլոր Բրանկատոյի դերը «Անաղմուկ մարտահրավեր» ֆիլմում, որը լույս է տեսել նրա մահվանից 3 ամիս առաջ։ Ընդհանուր առմամբ նա խաղացել է 28 ֆիլմում և հեռուստասերիալում։
1960 թվականի փետրվարի 8-ին կինոարտադրության մեջ ունեցած ավանդի համար դերասանուհին արժանացել է աստղի Հոլիվուդի Փառքի ծառուղում։


== Անձնական կյանք ==
1949-1954 թվականը Գեյլը ամուսնացած է եղել դերասան Գայ Մեդիսոնի հետ։


== Մահ ==
36-ամյա Գեյլը մահացել է 1961 թվականի օգոստոսի 26-ին իր տանը Կալիֆոռնիայում սրտամկանի ինֆարկտից. կյանքի վերջին 11 տարիների ընթացքում տառապել է ալկոհոլիզմով, ունեցել է լյարդի խնդիր։


== Ընտրված ֆիլմագրություն ==


== Ծանոթագրություններ ==


== Արտաքին հղումներ ==
Կարդաշովկա (գյուղ, Սումիի շրջան)

Անվան այլ կիրառումների համար տե՛ս՝ ԿարդաշովկաԿարդաշովկա (ուկրաիներեն՝ Кардашівка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Կարդաշովկա գյուղում բնակվում էր 65 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տուրագ

Տուրագ (ռուս.՝ Тураг), գյուղ Ռուսաստանի Դաղստան հանրապետության Տաբասարանսկի շրջանի կազմում։
Բնակչությունը վերջին գրանցված տվյալներով կազմում էր 1390 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3288) Սելևկոս

(3288) Սելևկոս (անգլ.՝ Seleucus), աստերոիդ ամուրի ընտանիքում։ Հայտնաբերվել է 1982 թվականի փետրվարի 28-ին Հանս-Էմիլ Շուստերի կողմից Լա Սիլյայում։
Միջին հեռավորությունը Արեգակից կազմում է 2,032721 ա. մ., առավելագույնը մոտենում է 1,1041 ա. մ. հեռավորության վրա և հեռանում 2,9613 ա. մ., իսկ Երկրի ուղեծրին Սելևկոս աստերոիդը նվազագույնը մոտենում է 0,1022 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1058,56 երկրային օրվա ընթացքում, իր ուղեծրով շարժվելով միջինում 0,340085 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,93° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3288) Սելևկոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)